KOMISIJА ZА RАČUNOVODSTVO I REVIZIJU

BOSNE I HERCEGOVINE

ISPIT ZА STJECАNjE PROFESIONАLNOG ZVАNjА

**CERTIFICIRANI RАČUNOVOĐА**

(ISPITNI TERMIN: SVIBANJ/MАJ 2017. GODINE)

PREDMET 6:

**PRIMJENА UPRАVLJАČKOG RАČUNOVODSTVА**

**I– TEST PITАNjА**

1. **Obim proizvodnje i prodaje od uticaja su na veličinu poslovnog dobitka u slučaju primjene:**

**a) apsorpcionog obračuna**

b) varijabilnog obračuna

v) supervarijabilnog obračuna

g) ni u jednom od navedenih slučajeva

1. **Dobro postavljen budžetski ciklus obuhvata:**

**a) planiranje aktivnosti organizacije kao cjeline i njenih dijelova**

**b) osiguravanje okvirnih preporuka i specifičnih očekivanja kako bi se upoređivali sa stvarnim rezultatima**

**v) ispitivanje odstupanja od planova i po potrebi upotrebu korekcije**

**g) ponovno planiranje uz uzimanje u obzir povratne informacije i promijenjenih okolnosti**

1. **Budžeti nemaju koristi za:**

a) planiranje

b) kontrolu

v) komunikaciju i koordinaciju

**g) ništa od navedenog nije tačno**

1. **Izrada fleksibilnog budžeta podrazumijeva utvrđivanje:**

**a) stvarne količine rezultata prodaje, planske prodajne cijene, planskih jediničnih varijabilnih troškova i planskih ukupnih fiksnih troškova**

b) planske količine rezultata prodaje, stvarne prodajne cijene, stvarnih jediničnih varijabilnih troškova i stvarnih ukupnih fiksnih troškova

v) stvarne količine rezultata prodaje, planske prodajne cijene, planskih jediničnih varijabilnih troškova i stvarnih ukupnih fiksnih troškova

g) stvarne količine rezultata prodaje, stvarne prodajne cijene, planskih jediničnih varijabilnih troškova i planskih ukupnih fiksnih troškova

1. **U budžetskoj kontroli prilikom korišćenja statičkog i fleksibilnog budžeta prvi nivo su odstupanja u:**

a) obimu prodaje

b) prodajnom miksu

v) fleksibilnom budžetu

**g) statičkom budžetu**

1. **Odstupanje u efikasnosti na varijabilnim indirektnim troškovima u fleksibilnom budžetu je razlika:**

**a) korišćenih i planiranih mašinskih sati**

b) planiranih i stvarnih varijabilnih indirektnih troškova po mašinskom satu

v) planiranih i stvarnih jediničnih troškova

g) planirane i stvarne plate izrade

1. **Odstupanja na indirektnim varijabilnim troškovima u fleksibilnom budžetu su u:**

**a) potrošnji**

**b) efikasnosti**

v) obimu proizvodnje

g) ni jedno od navedenog

1. **Za alternativno poslovno odlučivanje relevantni troškovi i prihodi su:**

a) prošli

**b) budući**

v) isti u različitim razmatranim alternativama

**g) različiti u različitim razmatranim alternativama**

1. **Probleme u donošenju poslovnih odluka može izazvati shvatanje da:**

**a) su svi fiksni troškovi irelevantni**

**b) su svi varijabilni troškovi relevantni**

**v) su važni samo kvantitativni faktori**

g) ni jedan od navedenih odgovora nije tačan

1. **Prvi korak u razvijanju na tržištu zasnovanih ciljnih cijena i troškova je:**

a) utvrditi ciljni trošak po jedinici

b) izabrati ciljnu prodajnu cijenu

v) pripremiti analizu stvaranja vrijednosti da bi se dostigao ciljni trošak

**g) kreirati proizvod koji zadovoljava potrebe potencijalnih kupaca**

1. **Za opisivanje dodjeljivanja direktnih troškova određenom predmetu troška koristimo izraz:**

a) raspodjeljeni trošak

**b) ukalkulisani trošak**

v) transferni trošak

g) ništa od navedenog

1. **Upravljačko računovodstvo igra značajnu ulogu u slijedećim poslovnim funcijama:**

**a) proizvodnja**

**b) prodaja**

**v) dizajn**

**g) istraživanje i razvoj**

1. **Preduzeće proizvodi pera uz fiksne troškove 1.800 KM. Varijabilni troškovi po jedinici su 4 KM, a prodajna cijena je 10 KM. Koliko preduzeće treba proizvesti i prodati pera da bi pokrilo troškove?**

a) 100

b) 200

**v) 300**

g) 400

1. **Pronađi ispravnu(e) tvrdnju(e):**

a) Koordinacija je razumijevanje i prihvatanje ciljeva preduzeća od strane svih zaposlenih.

**b) Komuniciranje je razumijevanje i prihvatanje ciljeva preduzeća od strane svih zaposlenih.**

v) Komuniciranje je uravnoteženje svih faktora proizvodnje ili usluga, kao i svih organizacionih dijelova neke kompanije.

**g) Koordinacija je uravnoteženje svih faktora proizvodnje ili usluga, kao i svih organizacionih dijelova neke kompanije.**

1. **Koji su mogući razlozi za odstupanje efikasnosti?**

a) stručnost radnika

b) održavanje mašina

v) ospješnost rukovodilaca nabavke

**g) sve navedeno**

1. **Аko nivo zaliha raste tokom obračunskog perioda, pojavit će se u izvještaju po metodu varijabilnih troškova:**

**a) manji operativni prihod nego po metodu apsorpcionih troškova**

b) veći operativni prihod nego po metodu apsorpcionih troškova

v) nivo operativnog prihoda prema varijabilnom sistemu ne zavisi od nivoa zaliha

g) ništa od navedenog

1. **Pronađite ispravnu(e) tvrdnju(e):**

a) Teorijski kapacitet je kapacitet iskazan na nivou zadovoljenja prosječne tražnje kupaca za određeni vremenski period, i uključuje sezonska, ciklična i druga kretanja.

**b) Normalni kapacitet je kapacitet iskazan na nivou zadovoljenja prosječne tražnje kupaca za određeni vremenski period, i uključuje sezonska, ciklična i druga kretanja.**

**v) Teoretski kapacitet se zasniva na pretpostavci pune efikasnosti, 360 dana, 3 smjene itd.**

g) Normalni kapacitet se zasniva na pretpostavci pune efikasnosti, 360 dana, 3 smjene itd.

1. **8. Koji proizvod će favorizirati menadžer u izboru između više proizvoda u uslovima neograničenih kapaciteta?**

a) proizvod koji ima najveću prodajnu cijenu

b) proizvod koji nosi najveću kontribucijsku maržu

v) proizvod koji nosi najveću kontribucijsku maržu po jedinici

**g) proizvod koji nosi najveću kontribucijsku maržu po jedinici ograničenih resursa**

1. **Kamion koji košta 100.000 KM nije osiguran i uništen je prvog dana korištenja. On može biti (a) otuđen za 10.000 KM u gotovini i zamijenjen sa sličnim kamionom koji košta 102.000 KM, ili (b) popravljen za 85.000 KM i onda će biti kao nov što se tiče operativnih karakteristika i izgleda.**

a) Opcija a) će manje koštati

**b) Opcija b) će manje koštati**

v) Opcije a) i b) će isto koštati

g) Opcije a) i b) se ne mogu upoređivati

1. **Šta sadrži vrijeme zadržavanja u proizvodnji?**

a) vrijeme prijema

**b) vrijeme čekanja**

**v) vrijeme proizvodnje**

g) vrijeme isporuke

**II - ZАDАCI**

**Zadatak broj 1**

Za januar 2013. godine budžetom je predviđena nabavka i potrošnja 30.000 kilograma direktnog materijala po cijeni od 1,80 n.j. po kilogramu. Stvarna nabavka i upotreba za januar je bila 32.000 kilograma direktnog materijala po cijeni od 1,72 n.j. po kilogramu. Budžetom je predviđena proizvodnja od 96.000 komada gotovih proizvoda, dok je stvarno proizvedeno 92.000 komada gotovih proizvoda.

a) Izračunati iznos i karakter odstupanja od vrijednosti u fleksibilnom budžetu za troškove direktnog materijala.

b) Izračunati iznos i karakter odstupanja u efikasnosti korišćenja direktnog materijala.

v) Izračunati iznos i karakter odstupanja u cijenama direktnog materijala.

g) Pod uticajem kojih faktora je pozitivno odstupanje u cijenama direktnog materijala.

**I Iznos i karakter odstupanja od vrijednosti u fleksibilnom budžetu za troškove direktnog materijala iznosi:**

a) 2.560 n.j. (P)

b) 4.312 n.j. (N)

**v) 3.290 n.j. (N)**

g) 2.890 n.j. (N)

**II Iznos i karakter odstupanja u efikasnosti korišćenja direktnog materijala je:**

**a) 5.850 n.j. (N)**

b) 6.418 n.j. (P)

v) 4.248 n.j. (P)

g) 3.812 n.j. (N)

**III Iznos i karakter odstupanja u cijenama direktnog materijala je:**

a) 3.858 n.j. (P)

b) 28 n.j. (P)

v) 2.400 n.j. (P)

**g) 2.560 n.j. (P)**

**IV Pozitivno odstupanje u cijenama direktnog materijala je:**

a) posljedica većeg pozitivnog odstupanja u cijenama utrošenog resursa u odnosu na negativno odstupanje u efikasnosti korišćenja analiziranog resursa

b) posljedica manjeg negativnog odstupanja u cijenama utrošenog resursa u odnosu na pozitivno odstupanje u efikasnosti korišćenja analiziranog resursa

**v) posljedica pozitivne razlike stvarnih nabavnih cijena i planskih cijena nabavljenog** **inputa**

g) svi prethodno navedeni odgovori su tačni.

**Potvrda:**

|  |  |  |
| --- | --- | --- |
| stvarni troškovi  (stvarni input x stvarna cijena) | (stvarni input x budžetska cijena) | fleksibilan budžet  (budžetski input dozvoljen za stvarni autput x budžetska cijena) |
| 32.000 kg x 1,72 n.j./kg =  = 55.040 n.j. | 32.000 kg x 1,80 n.j./kg = 57.600 n.j. | (30.000 kg / 96.000 kom) x 92.000 kom x 1,80 n.j./kg = 0,3125 kg/kom x 92.000 kom x 1,80 n.j./kg = 51.750 n.j. |

od. u cijen. dir. mat. 2.560 (P) od. u efik. kor. dir. mat. 5.850 (N)

odstupanja od vr. u statičkom budžetu 3.290 (N)

**Zadatak broj 2**

Korporacija Elektroluks proizvodi štednjake. U isto vrijeme proizvodi svoj vlastiti model grijača, koji su važan dio svakog štednjaka. Informisano je o sljedećim podacima o troškovima proizvodnje grijača u 2010. godini i očekivanim troškovima u 2011.g.

Tekući troškovi Očekivani troškovi

**u 2010 g. u 2011. g.**

*Varijabilni troškovi proizvodnje*

Direktni troškovi materijala po grijaču KM 180 KM 170

Direktni proizvodni rad po grijaču 50 45

Varijabilni troškovi proizvodnje po postavci serije 1.600 1.500

*Fiksni troškovi proizvodnje*

Fiksni opći troškovi proizvodnje koji se mogu

izbjeći ako se ne prave grijači 320.000 320.000

Fiksni opći troškovi proizvodnje koji se ne mogu

izbjeći čak i ako se grijači ne prave 800.000 800.000

Korporacija je proizvela 8.000 grijača u 2010. godini u 40 serija od po 200 komada u svakoj. U 2011. godini predviđa potrebu za 10.000 komada grijača, koji će biti proizvedeni u 80 serija od 125 komada svaki. Korporacija Indesit je ponudila Elektroluksu isporuku potrebnih grijača u 2011. godini po cijeni od 300 KM po grijaču sa rokovima isporuke po njihovoj želji.

Pretpostavimo da će kapaciteti koji se trenutno koriste za proizvodnju grijača ostati neiskorišteni ukoliko Elektroluks kupuje grijače od Indesita. Da li Elektroluks treba proizvoditi ili kupovati grijače? Napravite svoje kalkulacije (posebno za ukupne, a posebno za jedinične troškove)!

**Rješenje:**

Pred korporacijom Elektroluks nalaze se dvije opcije: da sami proizvodie grijače ili kupe od Indesita pod pretpostavkom da će kapaciteti koji se trenutno u preduzeću koriste za proizvodnju grijača ostati neiskorišteni. Naredna kalkulacija pomoći će nam da donesemo ispravnu odluku.

|  |  |  |  |  |
| --- | --- | --- | --- | --- |
| **Podaci** | **Ukupni**  **inkrementalni troškovi** | | **Pojedinačni inkrementalni troškovi** | |
| proizvoditi | kupiti | proizvoditi | kupiti |
| Trošak kupovine |  | 3.000.000 KM |  | 300 KM/kom |
| Troškovi proizvodnje |  |  |  |  |
| Direktni materijal | 1.700.000 KM |  | 170 KM/kom |  |
| Varijabilni proizvodni rad | 450.000 KM |  | 45 KM/kom |  |
| Ostali varijabilni troškovi | 120.000 KM |  | 12 KM/kom |  |
| Izbježivi fiksni troškovi | 320.000 KM |  | 32 KM/kom |  |
| Ukupni troškovi | 2.590.000 KM | 3.000.000 KM | 259 KM/kom | 300 KM/kom |
| Razlika u korist proizvodnje | 410.000 KM | | 41 KM/kom | |

**(13 bodova) (13 bodova)**

Na osnovu sačinjene kalkulacije možemo zaključiti da je za korporaciju Elektroluks bolja opcija proizvodnja grijača u odnosu na kupovinu istih od Indesita. **(4 boda)**